alexandrainst/scandi-wiki huggingface dataset:
Irmin Schmidt

Irmin Schmidt () er ein tysk klaverspelar og komponist, mest kjend som ein av medlemmane som starta bandet Can.

Bakgrunn
Schmidt studerte musikk ved konservatoriet i Dortmund, ved Folkwang Hochschule i Essen, Mozarteum i Salzburg, og han studerte komposisjon med Karlheinz Stockhausen ved Rheinische Musikschule i Köln.

Han starta å arbeide som dirigent og framførte konsertar med Bochum Symfoni, Wien Symfoni og Dortmund Ensemble for Ny Musikk, som han starta i 1962. I løpet av denne tida fekk han fleire prisar som dirigent. Schmidt arbeidde òg som Kapellmeister ved Theater Aachen, som dosent for musikkteateret og chanson ved dramaskulen i Bochum, og som konsertpianist. 

I 1968 starta Schmidt det eksperimentelle krautrockband Can med Holger Czukay, Michael Karoli og Jaki Liebezeit. Schmidt var klaverspelar i Can fram til gruppa vart oppløyst i 1979. Han deltok i begge gjenforeiningane til Can i 1986 og 1991. 

Schmidt har skrive filmmusikk til meir enn 40 filmar og fjernsynsprogram, inkludert Knife in the Head (1978) og Palermo Shooting (2008). Han har òg spelt inn nokre soloalbum og skrive ein opera basert på Mervyn Peake sin Gormenghast. Kona hans Hildegard Schmidt har vore ansvarleg for styret av Can og plateselskapet deira, Spoon Records, sidan 1970-åra.

Schmidt bur i dag i det sørlege Frankrike.

Diskografi
Solo
 Filmmusik (1980)
 Filmmusik, Vol. 2 (1981)
 Toy Planet (1981) med Bruno Spoerri
 Filmmusik, Vols. 3 & 4 (1983)
 Rote Erde (1983) filmmusikk
 Musk At Dusk (1987)
 Filmmusik Vol. 5 (1989)
 Impossible Holidays (1991)
 Le Weekend (1991) maxisingel
 Soundtracks 1978-1993 (1994)
 Gormenghast (2000)
 Masters of Confusion (2001) med Kumo
 Flies, Guys and Choirs (2008) DVD med Kumo
 Axolotl Eyes (2008) med Kumo
 Palermo Shooting (2008) filmmusikk

Kjelder

Bakgrunnsstoff
Heimeside 

Anarkistmusikarar
Tyske klaverspelarar
Tyske filmmusikkomponistar
Can-medlemmar
Folk frå Berlin
Michael Karoli

Michael Karoli () var ein tysk gitarist, fiolinist og komponist. Han er mest kjend som ein av medlemmane som starta krautrockbandet Can.

Michael Karoli vart fødd og voks opp i Straubing i Bayern, og flytte til St. Gallen i Sveits til han var ferdig på skulen. Han lærte å spele gitar, fiolin og cello som barn, og spelte i fleire jazz- og danseband. I 1966 møtte han og vart ven med Holger Czukay, som var gitarlæraren hans ei stund. Han byrja så å studere juss, men slutta i 1968 for å starte Can i lag med Czukay, Irmin Schmidt, Jaki Liebezeit og David Johnson. Hovudrolla hans i band var som gitarist, men han spelte òg stundom fiolin, og seinare song han òg noko. 
Han var medlem av bandet så lenge det varte, frå 1968 til 1979. Han var òg med på gjenforeiningane i 1986 og 1991. 

Karoli døydde i 2001 i Essen i Tyskland etter lang tids kamp mot kreft, 53 år gammal.

Diskografi

Solo:

 Deluge (1995) med Polly Eltes

Kjelder
Denne artikkelen bygger på «Michael Karoli» frå ,  den 5. mars 2013. 
 oppgav desse kjeldene:

Bakgrunnsstoff
Michael Karoli-sida på den offisielle sida til Can

Folk frå Essen
Anarcho-punk-musikarar
Tyske gitaristar
Tyske fiolinistar
Can-medlemmar
Ingeborg Grytten

Ingeborg Grytten () var ein norsk salmediktar og prestedotter frå Sunnfjord. Saman med Dorothe Engelbretsdotter er ho den einaste kjende kvinnelege diktar i Noreg på 1600-talet. Livet hennar var prega av at ho vart spedalsk i ung alder. Grytten vart fødd i 1668, men det er usikkert kor lenge ho levde. Mest sannsynleg døydde ho kort tid etter 1705.

Familie
Grytten er ein eldre skrivemåte for gardsnamnet Gryta som finst fleire stader i landet. Garden Gryta i Sunnfjord ligg på nordsida av Førdefjorden, mellom Redal og Vevring, om lag 20 km utover frå Naustdal sentrum. Først på 1600-talet budde Johannes Andersson (ca. 1590-ca. 1659) og Kari Olsdotter (d. før 1638) på Ytre Gryta. Dei hadde inntekter frå fleire eigedomar og var så velståande at dei kunne kosta presteutdanning på ein av sønene.

Far til Ingeborg Grytten, Anders Johannesson Grytten (f. kring 1620-d. kring 1685), var prest i Holmedal prestegjeld frå 1655 til 1685. Han budde på prestegarden i Holmedal. I 1658 vart Anders Grytten gift med Maren Ludvigsdotter Munthe (1635-1715). Ho var dotter til Ludvig Hansen Munthe, biskop i Bergen stift og oldefar til Ludvig Holberg. I tillegg til dottera Ingeborg hadde dei fem andre born.

Salmedikting
Ingeborg Grytten vaks opp og levde heile livet sitt på prestegarden i Holmedal. Dette var ein velståande heim med mange bøker, og Grytten las blant anna salmane til danske Thomas Kingo og Dorothe Engelbretsdotter. Sjølv skreiv Grytten salmar og 20 av dei vart publiserte i songboka Kaars-Frugt. Boka inneheldt i tillegg Morgen- og Aften-Psalmer til hver Dag i Ugen, saa og de 7 Kong Davids Poenitentse-Psalmer. Denne kom ut i stort opplag, fyrste gong i 1713 og siste gong i 1846. Fleire av songane til Grytten levde på folkemunne fram til slutten av 1800-talet.

Ni eksemplar av Kaars-Frugt er funne registrerte i arveskifte etter allmugebefolkning i Romsdals Amt og Øvre Telemark i perioden 1690-1839. Det første funnet av boka vart gjort i eit skifte frå 1764 i Nærøy på Søre Sunnmøre.

Diktarkunst prega av sjukdom
Ingeborg Grytten var tydeleg prega av sin sjukdom. Denne isolerte henne i heimen, og det er tydeleg at ho søkte trøyst gjennom diktarkunsten. I nokre vers skildrar Grytten tydeleg sin sjukdom:

Min bange Sjæles fule SaarForfærdeligen stinker
Udi min Herres NæsebaarHvorfore jeg nu hinker.
(»Den Anden Sang«)I andre vers kjem det fram at Grytten lengtar etter døden:Skal jeg længer paa dig vente,
før det falder dig tilpasAt du mig herfra vil hente,
og mig spende fra mit Las?
(»Den Tiende Sang«)

Bibliografi

Bøker

Referansar

Kjelder

Bakgrunnsstoff
 Tekstar av Ingeborg Grytten i Lokalhistoriske artiklar Sogn og Fjordane 
 Om Ingeborg Grytten i Lokalhistoriske artiklar Sogn og Fjordane 
 

Folk frå Askvoll
Forfattarar frå Askvoll
Kvinner frå Sogn og Fjordane
Norske salmediktarar
Nordmenn frå 1600-talet
Nordmenn frå 1700-talet
Mount Aciar

Mount Aciar , stundom òg kalla Monte Ferrer, Mount Ehrlich og Monte E, er eit fjell med ei høgd opp mot 1300 moh mellom toppen av Rushbreen og Jennerbreen i Solvay Mountains på Brabant Island i Antarktiske Arkipel. Namnet «Monte Primer Teniente Aciar» finst på eit argentinsk kart frå 1957.

Kjelder

Fjell i Antarktiske Arkipel
Mount Allo

Mount Allo er eit kjenneleg, snødekt fjell, 285 moh, som ligg på Neyt Point nordaust på Île Liège i Antarktiske Arkipel. Det vart oppdaga av Belgica-ekspedisjonen, 1897–99, og kalla opp etter M. Allo, generaldirektør de la Marine i Anvers (Antwerpen).

Sjå òg
Antarktiskekspedisjonar

Kjelder

Fjell i Antarktiske Arkipel
Mount Ancla

Mount Ancla er eit fjell, 815 moh, som er snødekt utanom ein steinrygg på sørsida, som ligg 2 nautiske mil (3,7 km) nord for Cape Lancaster på Île Anvers i Antarktiske Arkipel. Fjellet vart kartlagd av Falkland Islands Dependencies Survey (FIDS) i 1944 og 1955. Namnet Monte Ancla dukka først opp på eit argentinsk kart frå 1950.

Kjelder

Fjell i Antarktiske Arkipel
Mount Banck

Mount Banck er eit kjenneleg fjell av raud stein, 675 moh, som dominerer den vesle halvøya like vest for Mascias Cove, på vestkysten av Graham Land. I 1898 Belgica-ekspedisjonen under Gerlache vart namnet «Ile Banck» nytta om det som vart kartlagd som ei øy skild frå fastlandet av eit smalt sund. Flyfoto synte at det i røynda er ei lita halvøy, der dette fjellet dominerer.

Kjelder

Fjell i Antarktiske Arkipel
Mount Beddie

Mount Beddie er eit rundt, snødekt fjell med ei høgd opp mot 435 moh på Hulot Peninsula i sørvestenden av Brabant Island i Antarktiske Arkipel. Fjellet vart kartlagd og namngjeven av Den franske antarktisekspedisjonen, 1903–05, leia av Jean-Baptiste Charcot.

Kjelder

Fjell i Antarktiske Arkipel
Billie Peak

Billie Peak er eit fjell, 725 moh, som ligg 1,5 nautiske mil aust-nordaust for Bay Point på søraustkysten av Île Anvers i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Namnet finst på eit kart basert på ei landmåling Discovery Investigations gjorde i 1927, men namnet kan vere eldre.

Kjelder 

Fjell i Antarktiske Arkipel
Mount Bulcke

Mount Bulcke er eit bratt fjell, 1030 moh, ytst på ein isdekt utstikkar som strekkjer seg sør frå Solvay Mountains heilt sør på Brabant Island i Antarktiske Arkipel. Det vart oppdaga av Belgica-ekspedisjonen under Gerlache, 1897–99, og vart namngjeven av han etter Bulcke som støtta eksepdisjonen økønomisk.

Kjelder 
Denne artikkelen bygger på «Mount Bulcke» frå ,  den 5. mars 2013. 
 oppgav desse kjeldene: 
 
 

Fjell i Antarktiske Arkipel
Mount Cabeza

Mount Cabeza er eit fjell ved søraustsida av Parebreen, 1 nautisk mil sørvest for Hales Peak, nordaust på Brabant Island i Antarktiske Arkipel. Namnet «Monte Cabeza» vart nytta på eit argentinsk kart frå 1957.

Kjelder 

Fjell i Antarktiske Arkipel
Mount Camber

Mount Camber er eit hovudsakleg snødekt fjell, 1400 moh, 1 nautisk mil nordaust for Molar Peak i Osterrieth Range på Île Anvers i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Namnet High Peak vart truleg gjeven til fjellet av kapteinløytnant J.M. Chaplin i Royal Navy då dei segla forbi med RRS «Discovery» i 1927. Ei ny kartlegging i 1955 av Falkland Islands Dependencies Survey fann ut at det skildrande namnet ikkje høvde. Det nye namnet vart gjeve av UK Antarctic Place-Names Committee og er skildrande. Camber er eit engelsk ord for kvelving.

Kjelder 

Fjell i Antarktiske Arkipel
Celsus Peak

Celsus Peak er ein fjelltopp 2 nautiske mil vest for D'Ursel Point på den sørlege delen av Brabant Island i Antarktiske Arkipel. Det vart først kartlagd av Belgica-ekspedisjonen, 1897–99, under Gerlache. Fjellet vart fotografert av Hunting Aerosurveys Ltd i 1956–57, kartlagd frå desse bileta i 1959, og vart gjeve namn av UK Antarctic Place-Names Committee etter Aulus Cornelius Celsus, ein romar som levde i det første hundreåret evt. og som var ein stor latinsk forfattar innan medisin.

Kjelder 

Fjell i Antarktiske Arkipel
Hunting Aerosurveys Ltd

Hunting Aerosurveys Ltd var eit britisk luftfotograferingsselskap. Selskapet starta meir variert under namnet Hunting Surveys.  

Firmaet bestod av Aerofilms Ltd og Aircraft Operating Company.  Selskapet hadde kontraktar med å kartlegge tinngruvedrift i Nigeria, olje i Arabia, Venezuela og Colombia, tømmer i Ontario og kartlegging i Australia.

I 1960 vart firmaet slått saman med Hunting Geophysics Ltd og danna Hunting Surveys Ltd.  Militæravdeligna til Hunting Survey Group produserte sidan Trident-missil. 

Hunting Surveys & Consultants Ltd vart lagt ned i januar 2003.

Kjelder

Denne artikkelen bygger på «Hunting Aerosurveys Ltd» frå ,  den 5. mars 2013. 
 oppgav desse kjeldene:

Luftfotografering
Clifford Peak

Clifford Peak er ein fjelltopp, 1160 meter over havet, nordaust i Osterrieth Range på Île Anvers i Antarktiske Arkipel. Det vart truleg oppdaga av Belgica-ekspedisjonen, 1897–99, under Gerlache. Fjellet vart namngjeven av medlemmar av HMS «Snipe» etter eit cruise til Antarktis i januar 1948, etter sir G. Miles Clifford.

Kjelder 
Denne artikkelen bygger på «Clifford Peak» frå ,  den 5. mars 2013. 
 oppgav desse kjeldene: 
 
 

Fjell i Antarktiske Arkipel
Cook Summit

Cook Summit er det høgaste fjellet i Solvay Mountains på Brabant Island, med ei høgd opp mot 1590 moh mellom Galen Peak og Celsus Peak. Det vart namngjeve av UK Antarctic Place-Names Committee i 1986 etter dr. Frederick A. Cook, ein amerikanske polfarar og kirurg med Belgica-ekspedisjonen, 1897–99, leia av løytnant Adrien de Gerlache.

Kjelder 
Denne artikkelen bygger på «Cook Summit» frå ,  den 5. mars 2013. 
 oppgav desse kjeldene: 
 
 

Fjell i Antarktiske Arkipel
Cushing Peak

Cushing Peak er eit fjell nord på Brabant Island, som ligg 1,5 nautiske mil søraust for Guyou Bay at neset Listerbreen i Antarktiske Arkipel. Det er med på eit argentinsk kart i 1953, men ikkje namngjeve. Det vart fotografert av Hunting Aerosurveys Ltd i 1956-57, og kartlagd frå desse bileta i 1959, vart det namngjeve av UK Antarctic Place-Names Committee etter Harvey Cushing, ein amerikansk pioner innan neurokirurgi.

Kjelder 

Fjell i Antarktiske Arkipel
Dayné Peak

Dayné Peak er eit særeige pyramideforma fjell, 730 moh, like nordaust for Cape Errera, på sørvestenden av Wiencke Island i Antarktiske Arkipel. Det vart oppdaga av Belgica-ekspedisjonen, 1897–99, under Gerlache, og vart namngjeven av Den franske antarktisekspedisjonen, 1903–05, under Jean-Baptiste Charcot, etter Pierre Dayné, ein fjellguide og ekspedisjonsmedlem.

Kjelder 
Denne artikkelen bygger på «Dayné Peak» frå ,  den 5. mars 2013. 
 oppgav desse kjeldene: 
 
 

Fjell i Antarktiske Arkipel
Mount Hunter i Antarktis

Mount Hunter er eit fjell, 1410 moh, som ligg 4 nautiske mil vest-sørvest for Duclaux Point på Pasteur Peninsula på Brabant Island i Antarktiske Arkipel i Antarktis. Det er med på eit argentinsk kart i 1953, men ikkje namngjeve. Fjellet vart fotografert av Hunting Aerosurveys Ltd i 1956–57, og kartlagd frå desse bileta i 1959. Det vart namngjeve av UK Antarctic Place-Names Committee etter John Hunter, ein britisk kirurg, som revolusjonerte kirurgien som ein eksakt vitenskap.

Kjelder

Fjell i Antarktiske Arkipel
Galen Peak

Galen Peak er eit fjell 3 nautiske mil vest for Buls Bay, som ligg ved sørsida av Hippocratesbreen sør på Brabant Island i Antarktiske Arkipel. Det vart først kartlagd av Belgica-ekspedisjonen under Gerlache, 1897–99. Det vart fotografert av Hunting Aerosurveys Ltd i 1956–57, kartlagd frå desse bileta i 1959, og vart namngjeven av UK Antarctic Place-Names Committee etter Galen, den viktigaste legen i Roma i antikken og som skreiv mange verk om medisin, kirurgi og anatomi.

Kjelder

Fjell i Antarktiske Arkipel
Hales Peak

Hales Peak er eit fjell nordaust på Mount Cabeza på den nordaustlege delen av Brabant Island i Antarktiske Arkipel i Antarktis. Det vart kartlagd frå flyfoto tekne av Hunting Aerosurveys Ltd, 1956–57, og vart namngjeven av UK Antarctic Place-Names Committee etter engelskmannen Stephen Hales, kurator i Teddington, som var den første som målte blodtrykk og som gjorde viktige framskritt i hygiene.

Kjelder

Fjell i Antarktiske Arkipel
Harvey Heights i Antarktis

Harvey Heights er eit rekkje høgder like nord for Mount Parry og vest for toppen av Malpighibreen sentralt på Brabant Island i Antarktiske Arkipel i Antarktis. Dei vart med på eit argentinsk kart i 1953, men ikkje namngjeve. Høgdene vart fotograferte av Hunting Aerosurveys Ltd i 1956–57, og kartlagd frå desse bileta i 1959, og vart namngjeven av UK Antarctic Place-Names Committee etter William Harvey, ein engelsk lege som først demonstrerte blodsirkulasjonen.

Kjelder

Fjell i Antarktiske Arkipel
Mount Imhotep

Mount Imhotep er eit fjell som ligg nær toppen av Hippocratesbreen på den sørlege delen av Brabant Island i Antarktiske Arkipel i Antarktis. Det vart først kartlagd av Belgica-ekspedisjonen under Gerlache, 1897–99. Fjellet vart fotografert av Hunting Aerosurveys Ltd i 1956–57, kartlagd frå desse bileta i 1959, og vart namngjeven av UK Antarctic Place-Names Committee etter Imhotep, som levde i Egypt i antikken og var den første legen ein kjenner til.

Kjelder

Fjell i Antarktiske Arkipel
Jabet Peak

Jabet Peak er ein fjelltopp, 545 moh, som ligg heilt sørvest på ein sagtanna rygg, 1,5 km nordaust for Port Lockroy på Wiencke Island i Antarktiske Arkipel i Antarktis. Det vart truleg oppdaga i 1898 av Belgica-ekspedisjonen under Gerlache og vart først kartlagd av Den franske antarktisekspedisjonen, 1903–05, under Jean-Baptiste Charcot, som namngav det etter Jacques Jabet, som var båtsmann på ekspedisjonsskipet «Français».

Kjelder

Fjell i Antarktiske Arkipel
Janssen Peak

Janssen Peak er eit kjenneleg fjell, 1085 moh, heilt sørvest i Sierra DuFief sørvest på Wiencke Island i Antarktiske Arkipel i Antarktis. Det vart oppdaga av Belgica-ekspedisjonen, 1897–99, under Gerlache og kartlagd av Den franske antarktisekspedisjonen, 1903–05, under Jean-Baptiste Charcot, som namngav det etter Jules Janssen, ein kjend fransk astronom.

Kjelder

Fjell i Antarktiske Arkipel
Lagrange Peak

Lagrange Peak er eit kjenneleg fjell, som ligg 5,5 nautiske mil (10 km) nordaust for Strath Point på søraustkysten av Brabant Island i Antarktiske Arkipel. Eit nes på kysten like sør for dette fjellet vart først kartlagd og namnet Lagrange vart nytta om dette neset av Belgica-ekspedisjonen under Gerlache, 1897-99. Eit av bileta publiserte av Belgica-ekspedisjonen nytta det same namnet om sørenden av øya. For å unngå forveksling vart det generiske namnet endra til peak for dette fjellet.

Kjelder

Fjell i Antarktiske Arkipel
Lyon Peak

Lyon Peak er eit fjell med ei høgd opp mot 1 000 m sør for Milburn Bay på vestsida av Trinity Island i Antarktiske Arkipel. Det vart fotografert av Falkland Islands and Dependencies Aerial Survey Expedition (FIDASE), 1956, og kartlagd frå desse bileta. Det vart namngjeve av United Kingdom Antarctic Place-Names Committee (UK-APC) i 1960 etter Percy C. Lyon (1862–1952), frå det britiske Department of Scientific and Industrial Research, som var styreleiar i ein komite på forsking og utvikling i Antarktisområdet 1917-20.

Kjelder

Fjell i Antarktiske Arkipel
Mount Moberly

Mount Moberly er eit bratt, snødekt fjell, 1535 moh, ved enden av ein rygg som strekkjer seg sørvest frå Mount Francais sør på Île Anvers i Antarktiske Arkipel. Det er skild frå Mount William i sør av skardet ved toppen av Hooperbreen. I 1832 namngav John Biscoe eit fjell i området etter kaptein John Moberly i Royal Navy, men fjellet vart ikkje lokalisert att på seinare ekspedisjonar. Fjellet som er skidlra her vart identifisert som Mount Moberly av Falkland Islands Dependencies Survey (FIDS) som kartla området i 1944 og 1955.

Kjelder

Fjell i Antarktiske Arkipel
Molar Peak

Molar Peak er eit bratt fjell, 1065 moh, mellom Mount Camber og Copper Peak i Osterrieth Range på Île Anvers i Antarktiske Arkipel. Det vart namngjeve av United Kingdom Antarctic Place-Names Committee (UK-APC) etter ei kartlegging av Falkland Islands Dependencies Survey (FIDS) i 1955. Det skildrande namnet kom av at toppen er forma som ei tann. Molar er eit engelsk ord for jeksel.

Kjelder

Fjell i Antarktiske Arkipel
Nemo Peak i Antarktis

Nemo Peak er eit kjenneleg fjell, 865 moh, som ligg 1 nautisk mil (1,9 km) nordaust for Nipple Peak nord på Wiencke Island i Antarktiske Arkipel. Det vart oppdaga av Belgica-ekspedisjonen, 1897-99, under Adrien de Gerlache. Namnet finst på eit kart basert på ei kartlegging i 1927 av mannskap på RRS «Discovery» under Discovery Investigations, men namnet kan vere eldre.

Kjelder

Fjell i Antarktiske Arkipel
Nipple Peak

Nipple Peak er eit 675 moh fjell som ligg 1,9 km nordaust for Channelbreen nord på Wiencke Island i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Det skildrande namnet vart gjeve av Falkland Islands Dependencies Survey (FIDS) som kartla fjellet i 1944. Nipple er eit engelsk ord for brystvorte.

Kjelder

Fjell i Antarktiske Arkipel
Noble Peak

Noble Peak er eit fjell, 720 moh, som ligg 1 nautisk mil (1,9 km) sørvest for Lockley Point og på ein kjend rygg på nordvestsida av Wiencke Island i Antarktiske Arkipel. Det vart oppdaga av Belgica-ekspedisjonen, 1897–99, under Gerlache. Namnet finst på eit kart basert på ei kartlegging mannskapet på RRS «Discovery II» under Discovery Investigations gjorde i 1927, men namnet kan vere eldre.

Kjelder

Fjell i Antarktiske Arkipel
Mount Pierre i Antarktiske Arkipel

Mount Pierre er eit spisst, kjegleforma fjell, 210 moh, som ligg like sør for Moureaux Point på Île Liège i Antarktiske Arkipel. Det vart oppdaga og namngjeven av Belgica-ekspedisjonen under Gerlache, 1897-99.

Kjelder

Fjell i Antarktiske Arkipel
Mount Rennie

Mount Rennie er eit snødekt fjell, 1555 moh, som dannar den sentrale delen av ryggen som strekkjer seg sørvestover frå Mount Francais, sør på Île Anvers i Antarktiske Arkipel. Det vart grovt kartlagd av Falkland Islands Dependencies Survey (FIDS) i 1944 og kartlagd på ny av dei i 1955. Det vart namngjeve av United Kingdom Antarctic Place-Names Committee (UK-APC) etter Alexander J. Rennie i FIDS, som var assisterande landmålar ved Arthur Harbor-stasjon i 1955.

Kjelder

Fjell i Antarktiske Arkipel
Paris Peak

Paris Peak er eit kjenneleg fjell, 1645 moh, som ligg 4 nautiske mil (7 km) nordaust for Mount Priam i Trojan Range på Île Anvers i Antarktiske Arkipel. Det er snødekt på sørsida, men nordsida er dann av bratte skråningar. Det vart kartlagd av Falkland Islands Dependencies Survey (FIDS) i 1955 og vart namngjeven av United Kingdom Antarctic Place-Names Committee (UK-APC) etter Paris, sonen til Priam, som bortførte Helena og skapte Trojanarkrigen i Illiaden av Homer.

Kjelder

Fjell i Antarktiske Arkipel
Mount Parry

Mount Parry er eit fjell i Antarktis og det høgaste fjellet på Brabant Island i Antarktiske Arkipel med ei høgd på 2520 moh. Mount Parry ligg aust for Minot Point og dominerer dei sentrale områda av øya. Fjellet ser ut til å ha blitt namngjeve av kaptein Henry Foster i Royal Navy, under Chanticleer-ekspedisjonen i 1829. 

Fjellet gjer Brabant Island til den 42. høgaste øya i verda.

Kjelder
Denne artikkelen bygger på «Mount Parry» frå ,  den 5. mars 2013. 
 oppgav desse kjeldene: 
 

Fjell i Antarktiske Arkipel
Pavlov Peak

Pavlov Peak er ein fjelltopp som ligg nord for Mount Vesalius på Île Liège i Antarktiske Arkipel. Det er med på eit argentinsk kart frå 1954. Det vart namngjeve av United Kingdom Antarctic Place-Names Committee (UK-APC) i 1960 etter Ivan P. Pavlov (1849–1936), ein russisk fysiolog som er kjend for arbeidet sitt om refleksar.

Kjelder

Fjell i Antarktiske Arkipel
Röntgen Peak

Röntgen Peak er eit fjell 1 nautisk mil (1,9 km) søraust for Cape Cockburn i den nordaustlege delen av Pasteur Peninsula på Brabant Island i Antarktiske Arkipel. Det er med på eit argentinsk kart i 1953, men ikkje namngjeve. Det vart fotografert av Hunting Aerosurveys Ltd. i 1956-57, og kartlagd frå desse bileta i 1959. Det vart namngjeve av United Kingdom Antarctic Place-Names Committee (UK-APC) etter Wilhelm Röntgen (1845–1923), ein tysk fysikar som oppdaga røntgenstråling i 1895.

Kjelder

Fjell i Antarktiske Arkipel
Savoia Peak

Savoia Peak er ein fjelltopp, 1415 moh, nordaust i Sierra DuFief-kjeda sørvest på Wiencke Island i Antarktiske Arkipel. Det vart oppdaga av Belgica-ekspedisjonen under Gerlache, i 1898, og klatra av medlemmar av Den franske antarktisekspedisjonen under Charcot, 1903-05. Det vart namngjeve av Charcot etter Luigi di Savoia, hertugen av Abruzzi.

Kjelder

Fjell i Antarktiske Arkipel
Shewry Peak

Shewry Peak er eit fjell, 1065 moh, ved enden av ein rygg som strekkjer seg nordover frå Mount William sør på Île Anvers i Antarktiske Arkipel. Det vart kartlagd frå aust av Falkland Islands Dependencies Survey (FIDS) i 1944, og kartlagd på ny og fotografert i 1955. Det vart namngjeve av United Kingdom Antarctic Place-Names Committee (UK-APC) etter Arthur L. Shewry i FIDS, som var assistent ved Arthur Harbor-stasjonen i 1955.

Kjelder

Fjell i Antarktiske Arkipel
Stopford Peak

Stopford Peak er eit fjell, 495 moh, på austsida av Hoseason Island og er det høgaste punktet på øya i Antarktiske Arkipel. Det vart først grovt kartlagd og namngjeven «Cape Stopford» av Henry Foster i 1829 etter admiral sir Robert Stopford (1768–1847), øvstkommanderande ved Portsmouth, 1827–30, der skipet til Foster, «Chanticleer», vart utrusta for reisa. Den mest dominerande innslaget på austsida av Hoseason Island er dette fjellet som stig bratt opp frå sjøen.

Kjelder

Fjell i Antarktiske Arkipel
Mount Vesalius

Mount Vesalius er eit fjell (765 moh) som ligg nordvest for Macleod Point på Île Liège i Antarktiske Arkipel. Det er med på eit argentinsk kart frå 1950, men vart namngjeven av United Kingdom Antarctic Place-Names Committee (UK-APC) i 1960 etter Vesalius (1514–1564), ein flamsk anatom som skreiv eit banebrytande verk om strukturen i menneskekroppen som revolusjonerte heile synet på menneskekroppen.

Kjelder

Fjell i Antarktiske Arkipel